पंचायत व निकाय चुनाव स्थगित होने की अटकलों को मुख्य सचिव बीवीआर सुब्रहमण्यम ने सिरे से खारिज करते हुए कहा कि यह चुनाव पूर्व घोषित कार्यक्रमानुसार ही होंगे। इनमें कोई बदलाव नहीं होगा। बुधवार को एसकेआइसीसी में आयोजित समारोह में उन्होंने कहा कि इस समय बहुत सी बातें चल रही हैं। लोगों की अपनी राय है, लेकिन हमने निर्धारित कार्यक्रमानुसार ही इस मुद्दे पर आगे बढ़ने का फैसला किया है। तिथियों में कोई बदलाव नहीं होगा। चुनाव कार्यक्रम में भी कोई तब्दीली नहीं होगी। तीन सप्ताह बाद यहां शहरी निकायों के चुनाव होंगे। नवंबर के प्रथम सप्ताह में ही पंचायत चुनाव प्रक्रिया शुरू हो जाएगी।